Arild Boman

Arild Ove Boman (født 15. august 1940) er en norsk musiker (piano og orgel), multimediakunstner, politiker (Arbeiderpartiet) og forsker, kjent for å ha laget musikken til Pompel og Pilt.Reparatørene kommer!  fra studvest.no- Boman vil oss noe fra uniforum.no

Boman studerte sosiologi og kommunikasjon ved Universitetet i Oslo, og  var i studietiden aktiv jazz- og bluesmusiker i gruppene
Anti-Fascistische Ball-Room Ensemble, The Sapphires og Public Enemies.
Han spilte i Club 7-miljøet med landets ledende musikere som
Jon Christensen, Jan Garbarek, Arild Andersen, Terje Rypdal og Carl Magnus Neumann.
Hans egen oktett var ved Moldejazz (1969), og figurerte i Jan Knutzens film Fragmente aus Norwegen (2000).  Hans septett var ved Kongsberg Jazzfestival.

Boman var en av de som tidligst eksperimenterte med digital musikk, i sitt arbeide med
regnemaskinene.  På 70-tallet gjorde han pioneerforsøk med samspill over
satellitt-forbindelser.  Hans eksperimentelle videokunst ble antatt ved Høstutstillingen (1974).

Utover 80-tallet deltok han i de første nettbaserte tilbud innen fjernundervisning.
Han er førsteamanuensis ved Intermediasenteret, Universitetet i Oslo, er prosjektleder for NRK-programmet Kunnskapskanalen.  Han  har 
sittet i sentralstyret for Arbeiderpartiet.

 Referanser 

 Eksterne lenker  



Kategori:Norske jazzpianister
Kategori:Norske kunstnere
Kategori:Ap-politikere
Kategori:Førsteamanuenser ved Universitetet i Oslo
Kategori:Norske fredsforskere
Kategori:Personer fra Oslo